Այս անկման հիմնական պատճառը մեր գյուղատնտեսության իրական վիճակն է, եւ սա արդեն վիճակագրական շեղումների ու զեղումների հետ կապ չունի: Այդ ոլորտի վիճակը իրոք ծանր է ու գնալով ավելի է ծանրանում: Օրերս ներկայացրել էինք մաքսային ծառայության տեղեկանքներում տեղ գտած ցուցանիշները, որոնք վկայում էին մի շատ տխուր պատկերի մասին: Ըստ այդմ, բուսական ծագման արտադրանքը Հայաստանը հիմա ավելի շատ է ներկրում, ավելի քիչ է արտադրում ու արտահանում: Այս տվյալները գյուղապետերի նկարած ու դզած-փչած թվերը չեն: Դրանք մաքսակետերում արձանագրված ցուցանիշներ են, որոնց արժանահավատությունը անհամեմատ ավելի բարձր է: